24/11/2009 | Administración LocalMunicipal
Outes
Convocatoria de bolsas de transporte escolar 2009/2010

ANUNCIO A Xunta de Goberno Local, na sesión do 13.10.2009, aprobou as anteditas bases que son como segue: 1. Obxecto. O obxecto destas axudas é contribuír á igualdade no acceso á educación e a compensar ás familias que, polas súas condicións socioeconómicas, teñen dificultades para afrontaren os custos de transporte escolar nas ensinanzas que se imparten fóra do municipio de Outes.2. Beneficiarios. Poderán acceder ás axudas as persoas que cumpran os seguintes requisitos: a) Estar empadroadas no municipio de Outes. b) Estar matriculadas en ensinanzas non obrigatorias dentro do ensino regrado, é dicir, ciclos formativos, bacharelato ou universidades. c) Presentar a solicitude con suxeición a estas bases.3. Solicitudes. As solicitudes de axudas presentaranse con suxeición ao modelo na Oficina de Información Xuvenil en calquera das formas establecidas no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común, e deberán achegar a seguinte documentación: 1) O impreso de solicitude debidamente cumprimentado.2) A fotocopia do DNI do solicitante e das persoas que convivan con el no domicilio familiar. De non posuír DNI, deberán presentar copia do libro de familia.3) A fotocopia da matrícula oficial de estudos ou certificado expedido polo centro de ensino acreditativo de que o solicitante cursa estudios nel.4) As persoas non obrigadas a presentar a declaración do IRPF por ter a consideración de non residentes achegarán a certificación de empresa que acredite as retribucións íntegras anuais percibidas no ano 2008.5) As persoas obrigadas a presentar a declaración do IRPF no ano 2008 deberán achegar copia dela. Para as persoas non obrigadas a presentar esa declaración, os niveis de ingresos obteranse de oficio polo Concello.6) Os títulos xustificativos de posesión polos membros da unidade familiar, se é o caso, de accións, letras, bonos do tesouro ou similares. Se a solicitude non reúne os requisitos esixidos, o instrutor requirirá á persoa interesada para que a emende no prazo máximo de dez días, advertíndolle que de non facelo enténdese que desiste da súa solicitude e que esta que será arquivada sen máis trámites. Rematado o prazo de presentación de solicitudes, estas verificaranse cos datos oficiais do padrón de habitantes. De existir diverxencias, tomaranse os datos deste rexistro para os efectos de valoración das axudas.4. Prazo de presentación de solicitudes. O prazo de presentación das solicitudes remata o 30 de novembro de 2009.5. Procedemento de concesión. O funcionario competente para instruír o procedemento propor a resolución será o técnico de información xuvenil. Este, á vista do expediente e do informe da Comisión avaliadora, formulará a proposta de resolución provisoria con expresión de que se cumpriron os requisitos, a relación nominal e a contía individualizada de subvención oara cada solicitante, con suxeición aos criterios de valoración que contén o artigo 6 destas bases. A valoración das solicitudes será realizarda por unha Comisión avaliadora composta pola concelleira delegada de Familia, muller e educación, a concelleira delegada de Asuntos sociais, o concelleiro delegado de Facenda e o técnico de información xuvenil. Actuará como secretario, con voz e sen voto, o secretario da Corporación ou a persoa en quen delegue. A comisión avaliadora, valoradas as solicitudes presentadas, remitirá a proposta de concesión á Xunta de Goberno Local, que resolverá tralo informe da Intervención municipal. De non ter en conta outros datos ou alegacións distintos dos presentados polos solicitantes, a proposta de resolución terá o carácter de definitiva. A resolución das axudas publicarase no prazo dun mes des que remate do prazo de presentación de solicitudes. A relación de axudas concedidas exporase nos taboleiros de edictos do Concello e da Casa de Cultura e indicará o lugar e data de entrega dos bonos de transporte.6. Criterios de valoración. Se o importe total das axudas solicitadas non supera o crédito orzamentario previsto para ese fin, outorgaránselles as devanditas axudas ás persoas solicitantes, de acordo cos seguintes criterios: A renda per cápital anual (RPC) calcularase dividindo os ingresos totais obtidos por tódolos membros da unidade familiar no ano 2005 entre o número dos seus membros. Os citados importes obteranse da suma da parte xeral e da parte especial da base impoñible do imposto sobre a renda das persoas físicas do exercicio 2008. Estes datos poderánse obter de oficio por parte dos servizos municipais no caso de persoas que non estiveran obrigadas a presentar a declaración do IRPF do citado ano. Entenderase por unidade familiar o conxunto de membros empadroados no mesmo domicilio.7. Contía das axudas e crédito orzamentario. O crédito orzamentario para as presentes axudas é de 4.500,00 € con cargo á partida 422.48900 do orzamento do 2009. Como as subvencións se tramitan polo procedemento de concesión anticipada, a concesión está suxeita á existencia de crédito adecuado e suficiente cando se resolva. O importe das axudas será igual á porcentaxe recollida na base 6.ª respecto do custo dos billetes de transporte solicitados. Se o importe total das axudas concedidas inicialmente é superior ó crédito orzamentario previsto, excluiranse as dos solicitantes con RPC máis altas de xeito sucesivo ata que se igualen eses importes.8. Xestión. Aos beneficiarios das axudas entregaráselles un talonario de 64 bonos na modalidade de bonos diarios ou de 14 na modalidade de bonos de fin de semana, que poderán ser canxeados ante a empresa de transporte polos correspondentes billetes de viaxe.9. Obrigacións de beneficiarios. O beneficiarios destas axudas veñen obrigados a: a) Cumprir a finalidade para a que foron concedidas as axudas e utilizar os bonos con carácter personal e intransferible durante o curso académico. Porán en coñecemento do Concello o seu extravío para a súa anulación. A utilización por persoa distinta ó beneficiario dará lugar a perda da axuda concedida. b) Someterse ás actuacións de comprobación efectuadas polo Concello. c) Comunicarlle ó Concello a concesión doutras axudas que financien a actividade subvencionada.10. Xustificación. O pagamento das axudas concedidas realizarase directamente ás empresas prestadoras do servizo de transporte previa presentación das correspondentes facturas nas que se detallen o número de bonos facturados e o importe unitario de cada un deles.11. Compatibilidade das axudas. A concesión destas axudas será compatible con calquera outro tipo de becas ou subvencións concedidas para a mesma finalidade sempre que a contía de todas elas non supere o importe dos custos das viaxes subvencionadas. De superarse ese importe, reducirase a contía da axuda do Concello no importe que exceda.12. Infraccións e sancións. Reintegro das axudas. O incumprimento polo beneficiario das súas obrigacións ou da finalidade dará lugar ao reintegro total ou parcial da axuda percibida, máis os xuros de demora nas condicións e de conformidade coas leis 38/2003, do 17 de novembro, xeral de subvencións, e 9/2007, do 13 de xuño, de subvencións de Galicia. Outes, 3 de novembro de 2009. O ALCALDE Carlos E. López Crespo